[{"text_idx": "#000004", "text": "Mae Gethin Jenkins yn o\u0302l yn y rheng flaen yn lle Paul James, sydd ar y fainc, a bydd Dan Lydiate yn dechrau yn lle Justin Tipuric fel blaenasgellwr."}, {"text_idx": "#000005", "text": "Fe gafodd Morgan, fydd yn ennill ei drydydd cap dros Gymru ddydd Sadwrn, ei ffafrio dros James Hook, sy'n cadw ei le ar y fainc."}, {"text_idx": "#000007", "text": "Mae Bradley Davies wedi gwella o anaf i'w drwyn i fod ar y fainc, gyda Jake Ball, Aaron Jarvis a Ross Moriarty wedi eu gadael allan o'r garfan o 23 ar gyfer y ge\u0302m."}, {"text_idx": "#000008", "text": "Cymru oedd yn fuddugol y tro diwethaf i'r ddwy wlad gyfarfod yn o\u0302l ym mis Tachwedd 2014 yn Stadiwm y Mileniwm - dim ond eu hail fuddugoliaeth erioed yn erbyn De Affrica."}, {"text_idx": "#000009", "text": "Ond De Affrica fu'n fuddugol yr unig dro iddyn nhw gyfarfod yng Nghwpan Rygbi'r Byd, wrth iddyn nhw drechu'r Cymry o 17-16 yn eu grw\u0302p yn 2011."}, {"text_idx": "#000011", "text": "Fe gyhoeddodd De Affrica eu 15 i wynebu Cymru ddydd Mercher, gydag un newid o'r ti\u0302m drechodd yr Unol Daleithiau o 64-0."}, {"text_idx": "#000012", "text": "Does dim lle i Lwazi Mvovo wrth i JP Pietersen ddychwelyd i'r ti\u0302m, a bydd Bryan Habana yn symud yn o\u0302l i'w safle arferol ar yr asgell chwith."}, {"text_idx": "#000013", "text": "Un hwb i Gymru yw na fyddan nhw'n wynebu Victor Matfield, gyda'r chwaraewr ail-reng profiadol heb wella o anaf mewn pryd."}, {"text_idx": "#000019", "text": "Gallwch ddilyn y ge\u0302m yn fyw ar lif byw Cymru Fyw o 15:30 ddydd Sadwrn, ac am fwy o gyffro Cwpan Rygbi'r Byd ewch i'n is-hafan arbennig."}, {"text_idx": "#000028", "text": "Cwis: Cysylltiadau Cymru a Ffrainc"}, {"text_idx": "#000030", "text": "Pum munud gyda'r actores Nia Gandhi"}, {"text_idx": "#000033", "text": "'Dwi eisiau ysbrydoli pobl i beidio colli calon'"}]